În ciuda controversei, Gray a început să compună piese pentru cel de-al doilea album de studio din cariera sa, care urma să fie lansat sub egida companiei Epic Records la 17 septembrie 2001. Conform planului inițial, discul a început să fie comercializat la doar o săptămână după atentatelor asupra complexului World Trade Center; materialul, intitulat "The Id", a fost produs de Gray însăși, cu ajutorul muzicianului american Rick Rubin și conține colaborări cu Slick Rick și Erykah Badu. În ciuda campaniei de promovare pornite la începutul lunii septembrie, prin intermediul cântecului „Sweet Baby”, "The Id" nu s-a bucurat de succes comercial în S.U.A..